Source: http://docplayer.fi/4581765-Ymparistoystavallinen-ulkovalaistus-vaihe-3-vuosi-2013-valaisimien-vaihto.html
Timestamp: 2019-01-22 07:30:09+00:00
Document Index: 22290636

Matched Legal Cases: ['KKO ', 'KKO ', 'KKO ', 'KKO ', 'KKO ', 'kko ', 'kko ', 'kko ', 'kko ', 'kko ']

Ympäristöystävällinen ulkovalaistus, vaihe 3, vuosi 2013 Valaisimien vaihto - PDF
Download "Ympäristöystävällinen ulkovalaistus, vaihe 3, vuosi 2013 Valaisimien vaihto"
1 Sivu 1/14 Ympäristöystävällinen ulkovalaistus, vaihe 3, vuosi 2013 Valaisimien vaihto URAKKAOHJELMA (YSE 1998) Päiväys Tämä urakkaohjelma koskee seuraavia urakoita: RAKENNUSURAKKA (PÄÄURAKKA) Laatija: Pöyry CM Oy / Raimo Ala-Hynnilä
2 Sivu 2/14 1 TILAAJA TILAAJA VALVOJA JA TURVALLISUUSKOORDINAATTORI...5VIRHE. KIRJANMERKKIÄ EI OLE MÄÄRITETTY. 2 URAKKAMUOTO JA URAKAN LAAJUUS URAKKAMUOTO URAKAN LAAJUUS URAKOITSIJAN SUORITUSVELVOLLISUUS URAKKAAN KUULUVAT TYÖT TÖIDEN SUORITTAMINEN TYÖMAAN JOHTOVELVOLLISUUDET TOIMINTATAPA YLLÄPITOALUEELLA ITSENÄINEN TOIMINTA URAKASSA URAKOITSIJAN ERITYISVELVOLLISUUDET TILAAJAN MUUT TOIMENPITEET URAKKA-ALUEELLA URAKASSA NOUDATETTAVAT ASIAKIRJAT SOPIMUSASIAKIRJAT MÄÄRÄLASKENTA URAKKA-AIKA, VIIVÄSTYSSAKKO JA SANKTIOT URAKKA-AIKA VIIVÄSTYSSAKKO SANKTIOT BONUKSET VAKUUDET JA VAKUUTUKSET JA VASTUUT VAHINGOISTA URAKOITSIJAN VAKUUDET RAKENNUSAJAN VAKUUS TAKUUAIKA JA TAKUUAJAN VAKUUS TILAAJAN VAKUUDET...10
3 Sivu 3/ VAKUUTUKSET TILAAJAN MAKSUVELVOLLISUUS URAKKAHINNAN MAKSAMINEN MAKSUPERUSTE MAKSUERÄTAULUKKO ENNAKKO HINTASIDONNAISUUDET LASKUJEN MAKSUAIKA JA VIIVÄSTYSKORKO LISÄ JA MUUTOSTYÖTARJOUS JA -HINNAT ORGANISAATIOT TILAAJAN ORGANISAATIO/EDUSTAJAT URAKOITSIJAN ORGANISAATIO/EDUSTAJAT YHTEISET TOIMITUKSET KATSELMUKSET TYÖMAAKOKOUKSET TYÖMAAPÄIVÄKIRJA JA RAPORTOINTI LAADUNVARMISTUS JA TYÖSUOJELU TILAAJAN LAADUNVARMISTUS URAKOITSIJAN LAADUNVARMISTUS ONGELMAJÄTTEET TYÖSUOJELU RIITAISUUKSIEN RATKAISEMINEN URAKOITSIJAN VALINTAPERUSTEET TARJOUKSEN HYLKÄÄMINEN TARJOUKSEN VERTAILUPERUSTEET VAIHTOEHTOTARJOUKSET...133
4 Sivu 4/14 14 TARJOUS TARJOUKSEN MUOTO TARJOUKSEEN LIITETTÄVÄT TODISTUKSET TARJOUKSEN TEKEMINEN TARJOUSTEN AVAUS TARJOUSASIAKIRJOJEN JULKISUUS LISÄTIEDOT...14
5 Sivu 5/14 1 TILAAJA 1.1 Tilaaja Jyväskylän kaupunki, kaupunkirakennepalvelut, liikenne- ja viheralueet, ja kuntoratojen osalta liikuntapalvelut. Tilaajan edustajina tässä urakassa toimivat Martti Varis p , Jukka Piispanen ja liikuntapalvelujen puolesta Tuomo Mäkinen Valvoja ja turvallisuuskoordinaattori Tämän urakan valvojana ja turvallisuuskoordinaattorina toimii Raimo Ala-Hynnilä, Pöyry CM Oy. 2 URAKKAMUOTO JA URAKAN LAAJUUS 2.1 Urakkamuoto Valaisinvaihtokohteet toteutetaan yksikköhintaurakkana. Urakka sisältää kolme kokonaisuutta (jaettu kahdeksaan kategoriaan), joista muodostetaan yksi kokonaisurakka. 2.2 Urakan laajuus Kaupunkirakennepalvelujen valitsemien alueiden valaisinten vaihto pylväskalusteineen, liikuntapalvelujen hallinnoimien kuntoratojen valaisinten vaihto pylväskalusteineen, sekä alikulkukäytävien valaisinten vaihto. Valaisinvaihtoja suoritetaan ruutukaavakeskustassa, keskustaan johtavilla pääväylillä, kokoojakaduilla, asuntokaduilla, kevytväylillä ja kuntoradoilla. Työmäärät ovat alustavia eivätkä sido tilaajaa. Valaisinvaihtokohteet sijaitsevat enintään 10 km:n etäisyydellä Rantaväylän ja Satamakadun risteyksestä. Urakan kohteet: Kohde 1. Kaupunkirakennepalvelujen katujen valaisinvaihtokohteet noin 1650 kpl Kohde 2. Liikuntapalvelujen kuntoratojen valaisinvaihtokohteet noin 300 kpl Kohde 3. Kaupunkirakennepalvelujen alikulkukäytävien valaisinvaihtokohteet noin 100 kpl Urakoitsijan edellytetään tutustuvan urakka-alueisiin ennen tarjouksen antamista. Hankinnan kilpailutuksesta on tehty ilmoitus julkisten hankintojen sähköiseen ilmoituspalveluun (HILMA). Kohteita esittelee tarvittaessa Pöyry CM Oy / Raimo Ala-Hynnilä p Valitun urakoitsijan kanssa suoritetaan maastokatselmukset, joiden perusteella valaisinmäärät tarkennetaan ja valaisimet voidaan tilata. Katselmoidut määrät ovat tilaajaa sitovia.
6 Sivu 6/14 3 URAKOITSIJAN SUORITUSVELVOLLISUUS 3.1 Urakkaan kuuluvat työt Urakka käsittää seuraavat valaisinten vaihdossa tehtävät työt hankintoineen, liikenteenohjauksineen ja tarvittavine aputöineen: a) uuden valaisimen ja valaisinjohdon asennus täyteen toimintakuntoon saatettuna. Vanhan valaisimen, valaisinjohdon ja alle 60 mm halkaisijaltaan olevan valaisinvarren purku ja hävitys kaikkine kustannuksineen. b) tarvittaessa uuden kytkentäkalusteen ja liitososien asennus täyteen toimintakuntoon saatettuna. c) puupylväissä olevien valaisimien ja tässä yhteydessä tarvittaessa tehtävän valaisinvarren vaihto kiinnitystarvikkeineen. d) dokumentointi erillisen dokumentointiohjeen mukaisesti, ohje liitteenä. e) valaisintarrat valaisimeen kiinnitettyinä, tarramallit ohje liitteenä. Tarkempi hankintaerittely on tarjouspyynnön mukaisessa liitteessä. Lisätyönä voidaan urakan aikana teettää urakoitsijalla seuraavia töitä. Töiden hinnoittelussa noudatetaan tämän urakkaohjelman kohdan 8.4. mukaista hinnoittelumenettelyä. f) metallipylväiden vaihto g) puupylväiden vaihto h) jalustojen vaihto i) maakaapelin jatkaminen j) ilmajohtojen jatkaminen k) valaisinvarren katkaisu l) yhteiskäyttöpylväissä valaisinvaihdon yhteydessä toteutettava ilmajohdon siirto suojaetäisyysmääräysten mukaisesti 3.2 Töiden suorittaminen Urakoitsijalla on oikeus aloittaa työt heti kun urakkasopimus on allekirjoitettu. Purkumateriaalit on toimitettava työalueelta pois päivittäin. 3.3 Työmaan johtovelvollisuudet Urakoitsija toimii tässä urakassa pääurakoitsijana ja lainsäädännön tarkoittamana päätoteuttajana.
7 Sivu 7/ Toimintatapa ylläpitoalueella Itsenäinen toiminta urakassa Urakkaan kuuluvan vaihtotyön alkaessa järjestetään alueittain maastokatselmus urakoitsijan ja valvojan kesken. Maastokatselmuksessa sovitaan kohdan 2.2 ja 3.1 mukaiset työt. Urakoitsija voi tämän jälkeen tehdä työt itsenäisesti, ilman eri määräystä, huolehtien töiden oikea-aikaisesta aloittamisesta ja suorittamisesta Urakoitsijan erityisvelvollisuudet Laitetiloissa ja yhteiskäyttömuuntamoissa on toimittava tilasta vastaavan yrityksen ja ulkovalaistusverkon käytönjohtajan määräysten, antamien ohjeiden, ja sähköturvallisuusmääräysten mukaan. Huoltourakoitsija huolehtii em. määräysten mukaisesta toimimisesta muuntamoissa. Tilaaja vastaa laitetilojen ja yhteiskäyttömuuntamoiden omistajalle mahdollisesti aiheutuvista kustannuksista. Urakoitsijan on aina ilmoitettava ennakkoon edellisenä työpäivänä vaihtoalueet ja ne ulkovalaistuskeskusnumerot, joiden alueella valaisinvaihtoja tehdään, seuraaviin sähköpostiosoitteisiin: - Energiavalvomo; - Ohjausjärjestelmän valvomo; - Pohjoisen alueen huoltourakoitsija; - Itäisen alueen huoltourakoitsija; - Läntisen alueen huoltourakoitsija; - Käytönjohtaja; - Tilaajan edustajat; 4 TILAAJAN MUUT TOIMENPITEET URAKKA-ALUEELLA Tilaaja teettää muilla urakoitsijoilla urakka-alueella urakan aikana hankkeisiinsa liittyviä ulkovalaistuksen rakennus- hoito- ja ylläpitotehtäviä sekä valaistusverkon tarkastuksia ja mittauksia. Tilaaja varaa oikeuden käyttää purettuja valaisimia (muita kuin Hg-valaisimia) omiin kohteisiinsa ilman erillistä korvausta. Urakoitsija toimittaa nämä valaisimet kaupungin varastoon Pajatie 2:een.
8 Sivu 8/14 5 URAKASSA NOUDATETTAVAT ASIAKIRJAT 5.1 Sopimusasiakirjat Sopimusasiakirjat ja niiden keskinäinen pätevyysjärjestys (YSE 13 ) on seuraava: A. Kaupalliset asiakirjat a) urakkasopimus b) urakkaneuvottelupöytäkirja c) yleiset sopimusehdot YSE 1998 d) tarjouspyyntö ja ennen tarjouksen antamista annetut kirjalliset lisäselvitykset e) urakkaohjelma, turvallisuusasiakirja, käytönjohtajan määräykset f) tarjous g) määräluettelo B. Tekniset asiakirjat 5.2 Määrälaskenta h) työkohtaiset laatuvaatimukset, hyväksyttävät valaisimet, hankintaerittely ja dokumentointiohje i) yleiset laatuvaatimukset Tarjouslomakkeella on yksikköhinta- määräluettelo joista ilmenee vaihdettavien valaisinten lukumäärät ja lamppujen tyypit/tehot, määrät ovat likimääräisiä ja ne tarkennetaan ennen valitun urakoitsijan tekemää hankintaa kohdan 2.2 mukaisesti. 6 URAKKA-AIKA, VIIVÄSTYSSAKKO JA SANKTIOT 6.1 Urakka-aika Urakka-aika Työt voi aloittaa heti kun sopimus on allekirjoitettu. Kohteen 1 (1650 kpl) ja kohteen 3 (100 kpl) kaikki valaisinvaihdot on oltava tehtyinä ja toimintakunnossa viimeistään mennessä. Kohteen 2 (liikuntapalvelukeskuksen kuntoratavalaisimet 300 kpl) valaisinvaihdot on oltava tehtyinä mennessä. Urakoitsijan tulee tehdä valaisinvaihdoista aloituskokoukseen mennessä vinoviiva-aikataulukaavio, josta käy ilmi tavoite ja toteuma. Aikataulukaaviota tulee ylläpitää ja täydentää viikoittain.
9 Sivu 9/ Viivästyssakko Kohteiden 1, 2 ja 3 urakoiden viivästyssakko on YSE 18 :stä poiketen 150 kultakin työpäivältä. Viivästyssakko lasketaan urakan valmistumisen osalta enintään 50 työpäivälle lähtien. 6.3 Sanktiot Liikennejärjestelyjen puutteista ja henkilökohtaisten turvavälineiden käytössä havaituista puutteista on tilaajalla oikeus ensimmäisen kirjallisen huomautuksen jälkeen periä sakkoa 500 / havaittu puute liikennejärjestelyissä tai turvavälineiden käytössä. 6.4 Bonukset Urakoitsija on oikeutettu saamaan täyden urakkabonuksen (4000 ) mikäli: 1. Kohde 2 (kuntoradat 300 kpl) on tehty ja luovutettu kokonaisuudessaan tilaajalle mennessä. 2. Kohteen 1 työstä on tehty 1650 kpl ja kohteen 3 työstä on tehty 100 kpl ja ne on luovutettu tilaajalle mennessä. Urakoitsija on oikeutettu saamaan osabonusta mikäli: 1. Kohde 2 (kuntoradat 300 kpl) on tehty ja luovutettu kokonaisuudessaan tilaajalle mennessä. 2. Kohteet 1 (1650 kpl) ja 3 (100 kpl) ovat valmistuneet aikavälillä Tällöin täydestä bonuksesta (4000 ) vähennetään em. aikavälillä 100 / kalenteripäivä. Esim. työn valmistuessa bonuksen osuudeksi jää VAKUUDET JA VAKUUTUKSET JA VASTUUT VAHINGOISTA 7.1 Urakoitsijan vakuudet Rakennusajan vakuus Rakennusajan vakuus on 10 % arvonlisäverottomasta urakkahinnasta. Rakennusaikainen vakuus palautetaan urakoitsijalle heti, kun työntulos on otettu vastaan ja takuuajan vakuus on asetettu sekä urakoitsija on suorittanut mahdolliset kolmannelle osapuolelle maksettavat korvaukset Takuuaika ja takuuajan vakuus Takuuaika on kaksi vuotta. Takuuajan vakuus on 2 % urakan arvonlisäverottomasta urakkahinnasta. Takuuaikana urakoitsija vastaa myös vaihtokohteiden palaneitten lamppujen korvaamisesta uusilla lampuilla kaikkine töineen. Takuutöiden tekemiseen voi käyttää myös alueiden huoltourakoitsijoita. Tilaaja on sopinut huoltourakoitsijoiden kanssa, että valaisinten vaihtourakan takuutöiden tekemisessä huoltourakoitsijat on velvoitettu noudattamaan tilaajan aiemmin kilpailuttaman huoltourakan mukaisia yksikköhintoja.
10 Sivu 10/14 Mikäli tilaaja valitsee käyttöön optiona pyydetyn PHILIPSIN Master SON T APIA Plus Xtra lampputyypin, niin urakoitsija vapautuu suurpainenatrium lamppujen osalta lamppuvikojen takuuvelvoitteesta. Monimetallilamppujen ja led-valojen osalta urakoitsijan takuuvelvoite säilyy edellä esitettynä valitusta suurpainenatrium lampputyypistä riippumatta. 7.2 Tilaajan vakuudet Maksuvelvollisuutensa täyttämisestä tilaaja ei esitä selvitystä eikä aseta vakuutta (poikkeus YSE 37 ). 7.3 Vakuutukset Jokaisella työmaalla toimivalla urakoitsijalla tulee olla voimassa oleva toiminnan vastuuvakuutus ja tapaturmavakuutus työntekijöille. 8 TILAAJAN MAKSUVELVOLLISUUS 8.1 Urakkahinnan maksaminen Maksuperuste Suoritettava urakkahinta lasketaan todettujen määrien ja tarjouksessa annettujen yksikköhintojen mukaan kulloisenkin työsuorituksen tultua hyväksytysti suoritettua. Kohteiden valaisinhankinnat urakoitsijan tulee tehdä siten, että valaisimet toimitetaan tilaajan varastoon (osoite Pajatie 2, JKL). Valaisimista tilaaja maksaa materiaalikustannukset + 3 % yleiskustannuslisän siinä vaiheessa kun tilaaja on vastaanottanut ne varastoonsa. Valaisimet ovat urakoitsijan noudettavissa varastosta oman työaikataulunsa mukaisesti. Urakoitsijan on esitettävä tilaajalle dokumentti valaisinten hankintahinnasta. Loppuosa valaisimen yksikköhinnasta maksetaan kun valaisin on maastokatselmuksessa hyväksytty asennetuksi ja on toimintakuntoinen Maksuerätaulukko Maksuerätaulukkoa ei laadita vaan maksuperusteet on esitetty kohdassa Ennakko Ennakkomaksua ei suoriteta. 8.2 Hintasidonnaisuudet Urakkahintaa ei sidota indeksiin. 8.3 Laskujen maksuaika ja viivästyskorko Laskujen maksuaika on 21 vrk siitä kun maksukelpoinen lasku on esitetty tilaajalle. Yliajalta urakoitsijalla on oikeus periä korkolain mukainen viivästyskorko (YSE 41 ).
11 Sivu 11/ Lisä ja muutostyötarjous ja -hinnat Niiltä osin kuin urakkatarjouksessa ei ole määriteltyä yksikköhintaa lisä ja muutostöissä noudatetaan YSE :n mukaista menettelyä. Yleiskustannuslisänä kuitenkin käytetään 8 %. Yleiskustannuslisä lasketaan muutoksesta aiheutuvien lisäysten ja vähennysten erotukselle. 9 ORGANISAATIOT 9.1 Tilaajan organisaatio/edustajat Tilaajan edustajana toimivat liikenteenohjausinsinööri Martti Varis ja ylläpidon rakennuttaja Jukka Piispanen. Liikuntapalvelujen osalta tilaajan edustaja on Tuomo Mäkinen. 9.2 Urakoitsijan organisaatio/edustajat Urakoitsijaa pyydetään tarjouksessaan ilmoittamaan ketkä ovat tähän työhön ehdotettavat urakoitsijan edustajat ja vastaava työnjohtaja (YSE 56 ). Koska työssä joudutaan työskentelemään mm. sähköverkon haltijan ohjeitten mukaan, tulee käytettävällä henkilöstöllä olla kirjallinen ja suullinen suomenkielen esitystaito. Rakennuttaja edellyttää kohteessa noudatettavan yleisiä työehtosopimuksia, työ- ja sosiaalilainsäädäntöä sekä lakeja liittyen ulkomaiseen työvoimaan. 10 YHTEISET TOIMITUKSET 10.1 Katselmukset Ensimmäinen katselmus pidetään sopimuksen teon jälkeen ennen valaisinten tilausta, sen jälkeen tarvittaessa, sekä luovutuskatselmukset kullekin kohdealueelle niiden valmistuttua Työmaakokoukset Työn edistymisen mukaan järjestetään työmaakokouksia noin kerran kuukaudessa Työmaapäiväkirja ja raportointi Urakoitsijan tulee pitää työmaapäiväkirjaa, josta käy ilmi päivittäin tehdyt työt, käytetyt materiaalit yms. muut mahdolliset laskutukseen tulevat kustannukset (YSE 75 ). Tehtävien dokumentointi- ja raportointitapa sekä aikataulu sovitaan työn käynnistyessä. 11 LAADUNVARMISTUS JA TYÖSUOJELU 11.1 Tilaajan laadunvarmistus Tilaaja tulee suorittamaan urakan aikana laadunvalvontakierroksia ja valvoo tarvittaessa työn etenemistä. Tilaajan suorittama valvonta ei korvaa urakoitsijan laadunvalvontaa.
12 Sivu 12/ Urakoitsijan laadunvarmistus Urakoitsijalta edellytetään olevan käytössä tähän urakkaan tehty laadunvarmistussuunnitelma. Ennen urakan luovutusta urakoitsijan on tehtävä ns. itselle luovutus (mm. lamppujen palaminen on tarkistettava) Ongelmajätteet Vaihdetut valaisimet, lamput ja pylväskalusteet on jätelain mukaisesti kierrätettävä. Urakoitsijan on toimitettava kustannuksellaan kierrätettävä materiaali viranomaisen hyväksymään keräyspisteeseen esim. Kuusakoski Oy Keljonkankaan palvelupiste. Materiaalit on lajiteltava ja pakattava vastaanottajan ohjeiden mukaan. Kierrätettävän materiaalin jatkokäsittely on maksutonta. Muu mahdollinen purkumateriaali jää urakoitsijalle (ks. kohta 4 poikkeukset) ja urakoitsija vastaa niiden asianmukaisesta hävittämisestä Työsuojelu Urakoitsijan tulee laatia urakka-asiakirjojen liitteenä olevan turvallisuusasiakirjan pohjalta kirjallinen turvallisuussuunnitelma. 12 RIITAISUUKSIEN RATKAISEMINEN Riita-asiat, joista sopijaosapuolet eivät voi keskenään sopia ratkaistaan Keski-Suomen käräjäoikeudessa. 13 URAKOITSIJAN VALINTAPERUSTEET 13.1 Tarjouksen hylkääminen Tarjous voidaan hylätä, ellei se ole tarjouspyyntöasiakirjojen mukainen, sisältää omia ehtoja tai kaikkiin pyydettyihin yksikköhintoihin ei ole annettu tarjousta tai mikäli urakoitsija ei täytä ulkovalaistusverkon käytönjohtajan asettamia pätevyysvaatimuksia (urakoitsijan tietolomake). Tarjous voidaan hylätä muillakin perusteilla, joita on lueteltu esimerkiksi julkisia hankintoja koskevassa laissa tai hankintamääräyksissä. Tilaaja pidättää itsellään oikeuden hylätä tehty tarjous ilman korvausvelvollisuutta Tarjouksen vertailuperusteet Tarjouksista hyväksytään vertailuhinnaltaan halvin tarjous, joka muodostuu yhteenlaskettuna kaikista kahdeksasta kategoriasta, lisäkomponenttien hinnasta sekä optiosta, mikäli optio päätetään ottaa käyttöön. Päätös tarjouspyyntöön sisältyvän option käytöstä ja sen sisällyttämisestä vertailuhintaan tehdään hankintapäätöksen yhteydessä. Kaikki tarjoukset voidaan jättää hyväksymättä.
13 Sivu 13/ Vaihtoehtotarjoukset Tilaaja ei huomio vaihtoehtotarjouksia. 14 TARJOUS 14.1 Tarjouksen muoto Urakkatarjous on annettava käyttämällä oheisia tarjouslomakepohjia. Tarjouksessa on kiinnitettävä huomiota siihen, että annetut yksikköhinnat ovat oikeassa suhteessa työn tekemisestä aiheutuviin kustannuksiin Tarjoukseen liitettävät todistukset Urakoitsijan on liitettävä tarjoukseensa verovelkatodistus sekä ilmoitus eläkemaksuvelvoitteiden täyttämisestä tai muu vastaava luotettava selvitys verojen, ennakonpidätystilitysten, sosiaaliturvamaksujen ja eläkemaksujen suorittamisesta. Muuna luotettavana selvityksenä pidetään mm. Rakentamisen Laatu ry:n myöntämää voimassaolevaa pätevyystodistusta tai tilaajavastuu.fi myöntämää selvitystä em. velvoitteista. Selvitykset eivät saa olla yhtä kuukautta vanhempia. Lisäksi urakoitsijan on varauduttava toimittamaan tilaajalle ennen urakkasopimuksen solmimista uudelleen vastaava selvitys. Urakoitsijan tulee vaatia aliurakoitsijoilta vastaava selvitys verojäämistä ja edellä mainittujen työnantajamaksujen suorittamisesta kuin siltä itseltään vaaditaan. Määräys tästä on sisällytettävä aliurakoita koskeviin tarjouspyyntöihin. Tilaajalla on oikeus kieltäytyä hyväksymästä sellaista urakoitsijaa tai aliurakoitsijaa, joka ei ole toimittanut vaadittua selvitystä. Urakoitsijan on lisäksi toimitettava tilaajalle voimassa olevat todistukset seuraavista: kaupparekisteriote, ennakkoperintärekisteriote, todistus arvonlisävelvolliseksi rekisteröitymisestä, selvitys työhön sovellettavasta työehtosopimuksesta tai keskeisistä työehdoista ja voimassa olevasta tapaturmavakuutuksesta Tarjouksen tekeminen Tarjouksen tulee saapua rakennuttajalle suljetussa kirjekuoressa viimeistään tarjouspyyntökirjeessä ilmoitettuna ajankohtana Tarjousten avaus Tarjousten avaustilaisuus ei ole julkinen Tarjousasiakirjojen julkisuus Tähän hankintaan ja sitä koskeviin asiakirjoihin sovelletaan yleisten asiakirjojen julkisuutta koskevia sekä kuntalain säännöksiä. Mikäli urakoitsija katsoo, että joku osa tarjousta on liikesalaisuuden luonteinen ja sellaisena salassa pidettävä, tulee tästä erikseen mainita tarjouksessa.
14 Sivu 14/ Lisätiedot Tarjouksen antaja voi pyytää ja tilaaja voi muutenkin antaa tarjouspyyntöasiakirjoja koskevia muutoksia, lisäselvityksiä ja tulkintoja. Tarjouksen antajan on esitettävä pyyntönsä/kysymyksensä sähköpostilla ja sen on saavuttava tilaajalle viimeistään Tarjouspyyntöä koskevat kysymykset tulee lähettää sähköpostitse osoitteeseen ja Tilaaja antaa tarvittaessa vastauksensa internetsivulla osoitteessa kohdassa Valaisimien vaihto 2013 mahdollisimman pian, ja kuitenkin viimeistään klo mennessä. Tarjouksen antajan tulee ottaa huomioon tarjouksessaan tilaajan antamat lisäselvitykset. Liitteenä olevassa tarjouslomakkeessa on tekstikohta, jossa tarjouksen antaja vakuuttaa ottaneensa huomioon mahdolliset lisäselvitykset tarjousta laadittaessa. Ennen tarjouksen jättämistä suullisesti annetut selvitykset ja ilmoitukset eivät sido tilaajaa eivätkä tarjouksen antajaa. Jyväskylä Martti Varis Liikenteenohjausinsinööri Liitteet: Tarjouspyyntöasiakirjat asiakirjaluettelon mukaisesti